Fjölmenni var á Íslandsdeginum sem haldinn var í Tallin í Eistlandi þann 21 ágúst síðastliðinn í tilefni af því að 20 ár eru liðin frá því að Eistland endurheimti sjálfstæði sitt . Fjölmenni var á Íslandsdeginum sem haldinn var í Tallin í Eistlandi þann 21 ágúst síðastliðinn í tilefni af því að 20 ár eru liðin frá því að Eistland endurheimti sjálfstæði sitt . Íslandsstofa var með sýningarsvæði á Íslandstorginu þar sem boðið var upp á kynningu á íslenskum mat matreiddum af íslenskum kokkum , tónleika og kynningarefni um Ísland sem áfangastað fyrir ferðamenn . Fjölmargir íslenskir listamenn tóku þátt í Íslandsdeginum , m.a . Hjaltalín , Retro Stefan , Lay Low , Mosfellskórinn , Karlakór Kjalnesinga , Snorri Helgason , For a Minor Reflection , Ólafur Arnalds , Sykur og President Bongo . Einnig voru leikin verk eftir Atla Heimi Sveinsson , Atla Ingólfsson og Pál Ragnar Pálsson . Þá komu rithöfundarnir Andri Snær Magnason og Aðalsteinn Ásberg Sigurðsson fram og sýnd var íslensk hönnun og svipmyndir af íslenskum arkitektúr , sem og ljósmyndir Páls Stefánssonar . Íslandsdagurinn var skipulagður af stjórnvöldum í Eistlandi , í samvinnu við íslensk stjórnvöld , en ÚTÓN ( Útflutningsskrifstofa íslenskrar tónlistar ) hafði veg og vanda af skipulagningu fyrir Íslands hönd .